Obrazloženje godišnjeg izvršenja financijskog plana

1. Uvod

Polugodišnji i godišnji izvještaj o izvršenju financijskog plana za 2023. godinu izrađuje se prema odredbama:

* Zakona o proračunu ( broj 144/21 članci 76. – 91) i
* Pravilnika o polugodišnjem i godišnjem izvještaju o izvršenju proračuna i financijskog plana

2. Obrazloženje općeg dijela

**PRIHODI I PRIMICI**

Planirani ukupni prihodi i primici za 2023. iznose 8.454.255 EUR kn i to iz izvora: državnog proračuna (izvor 11) 7.257.568 EUR, vlastitih prihoda (izvor 31) 214.355 EUR, prihoda za posebne namjene (izvor 43) 385.473 EUR, ostale pomoći (izvor 52) 312.441 EUR, tekuće pomoći od institucija i tijela EU (izvor 51) 97.524 EUR, Europski socijalni fond (izvor 561) 158.860 EUR, sredstva učešća za pomoći (izvor 12) 28.034 EUR.

Ostvareni prihodi za 2023. godinu iznosi 8.571.556 EUR. Po izvorima financiranja to je: iz

državnog proračuna (izvor 11) 7.323.592 EUR, vlastitih prihoda (izvor 31) 227.111 EUR, prihoda za posebne namjene (izvor 43) 396.297 EUR, ostale pomoći (izvor 52) 391.685,99 EUR, tekuće pomoći od institucija i tijela EU (izvor 51) 41.881,87 EUR, Europski socijalni fond (izvor 561) 158.860 EUR, sredstva učešća za pomoći (izvor 12) 28.033 EUR.

Fakultet nema namjeru zaduživanja u narednom razdoblju.

U odnosu na izvorni plan, odnosno rebalans, za 2023. prihodi su u ukupnom iznosu približno i ostvareni te se niti po izvorima financiranje ne uočavaju značajne razlike.

U odnosu na 2022. godinu najveća razlika u izvorima financiranja je na izvoru 51 (EU pomoći) gdje se bilježi izniman pad iz razloga što je u 2022. godini ostvaren prihod na temelju predfinanciranja za projekt REVENANT. Porast bilježi izvor 11 iz razloga povećanja plaća i materijalnih prava zaposlenih.

**RASHODI I IZDACI**

Ukupno planirani rashodi za 2023. godinu iznose 8.530.054 EUR i to iz izvora: državnog proračuna (izvor 11) 7.257.568 EUR, vlastitih prihoda (izvor 31) 181.035 EUR, prihoda za posebne namjene (izvor 43) 358.041 EUR, tekuće pomoći od međunarodnih organizacija (izvor 52) 231.917 EUR, tekuće pomoći od institucija i tijela EU (izvor 51) 360,075 EUR, Europski socijalni fond (izvor 561) 121.902 EUR, sredstva učešća za pomoći (izvor 12) 19.516 EUR.

Ostvareni rashodi za 2023. godinu iznosi 8.952.445,90 EUR. Po izvorima financiranja to je:

iz državnog proračuna (izvor 11) 7.269.632,38 EUR, vlastitih prihoda (izvor 31) 229.741,08 EUR, prihoda za posebne namjene (izvor 43) 562,961,56 EUR, tekuće pomoći od međunarodnih organizacija (izvor 52) 422.886,97 EUR, tekuće pomoći od institucija j tijela EU (izvor 51) 419.161,27, Europski socijalni fond (izvor 561) 40.843,47 EUR, sredstva učešća za pomoći (izvor 12) 7.219,17 EUR.

U odnosu na izvorni plan, odnosno rebalans, rashodi su premašili planirane i to najviše na izvoru 43 (prihodi za posebne namjene) i izvoru 52 (ostale pomoći) što ukazuje na potrebu temeljitijeg planiranja rashoda iz tih izvora.

Prihodima iz državnog proračuna (izvor 11) su pokriveni u najvećem dijelu rashodi plaća i doprinosa za zaposlene, troškovi vanjskih suradnika mentora, troškovi materijala i usluga (režija prvenstveno) te rashodi za nabavu materijalne imovine.

Prihodima iz izvoda 31,43 i 52 izdaci za plaće djelatnika i vanjskih suradnika na izvedbi izvanrednih studija i cjeloživotnih učenja, putni troškove za stručna usavršavanje, objave i tisak knjiga i radova u časopisima, razne nabavke sitne opreme i inventara za provedbu nastave i djelovanja fakulteta, te usluge održavanja fakulteta i unapređivanja djelatnosti visokog obrazovanja.

Fakultet ne planira vraćanje zajmova jer nije planirano ni uzimanje istih.

Stanje novčanih sredstava na početku godine iznosilo je 1.097.255,04 EUR dok je na kraju izvještajnog razdoblja 727.031,31 EUR.

Ukupne obveze na dan 31.12.2023. iznose 196.113,41 EUR